Pauls Duškins

Pauls Duškins (no 1993. gada saukts Pauls Kalējs) (dzimis  Adulienas pagastā, miris ) bija Latvijas grafiķis un akvarelists, sava laika autoritāte grafiķu vidū. 

 Biogrāfija 
Pauls Duškins dzimis 1928. gada 22. jūlijā Madonas apriņķa Adulienas pagastā skolotājas Martas Duškinas ģimenē. Mācījies Latvijas Universitātes Arhitektūras fakultātē (1947-1951). Māksliniecisko izglītību ieguvis, mācoties Latvijas Mākslas akadēmijas Grafikas nodaļā (1952). Vēlāk, 1959. gadā beidzis Ļeņingradas Iļja Repina Glezniecības, tēlniecības un arhitektūras institūta Grafikas fakultāti ar diplomdarbu — ofotru ciklu "Baltijas krastos" pie vadītāja V. Zvoncova. 
1960. gadā kļuvis Mākslinieku savienības biedrs.Red. Vilsons, A. Māksla un arhitektūra biogrāfijās. Rīga: Latvijas enciklopēdija, 1995. 135. lpp. Miris 1996. gada 29. novembrī Rīgā.www.paintings.lv Apbedīts Tirzas kapos.

 Mākslinieciskā darbība 
Strādājis visos estampa veidos un žanros. Lielu ieguldījumu devis dobspieduma tehnikas attīstībā, izkopdams oriģinālu oforta manieri, ko realizējis poētiski ievirzītās urbānās ainavas kompozīcijās. Viens no latviešu grafiķiem, kurš visvairāk strādājis aukstās adatas tehnikā visos klasiskajos žanros.www.nekropole.lv Litogrāfijā pievērsis uzmanību krāsas izmantojuma problēmām. Mākslinieks pazīstams arī kā krāsās un emocijās piesātinātu, ekspresīvu akvareļu autors. Grafiķis veidojies latviešu un krievu mākslas skolu ietekmē, patstāvīgi apgūstot Rietumeiropas, īpaši angļu grafikas tradīcijas. 
 Izstādes 
Izstādēs sācis piedalīties 1953. gadā. Nozīmīgas personālizstādes noritējušas: Jūrmalā (1970, kopā ar Laimoni Kupci), Rīgā (1976, kopā ar Edvīnu Andersonu, 1978, 1988), Gulbenē (1979).
 Izmantotā literatūra 
 Red. Vilsons, A. Māksla un arhitektūra biogrāfijās. Rīga: Latvijas enciklopēdija, 1995. 239 lpp.

 Atsauces 

 Ārējās saites 
 Biogrāfija un māksl. darbība
 Darbs 
 Darbi

Kategorija:1928. gadā dzimušie
Kategorija:1996. gadā mirušie
Kategorija:Latvijas mākslinieki
Kategorija:Latvijas grafiķi
Kategorija:Latviešu mākslinieki